cyanic-selkie/wikianc huggingface dataset:
Aspergerin oireyhtymä
Asperger-kulttuuri ja yhteiskunnallinen Asperger-liike
Kansainvälisen Autistien oikeuksien liikkeen nousun myötä on alettu muun muassa viettää Autistien oikeuksien päivää 18. kesäkuuta. Liike toimii sen puolesta, että yhteiskunta hyväksyisi neurologisen poikkeavuuden samalla tavalla kuin seksuaalivähemmistöt hyväksytään nykyään. Tavoitteena on, että autismikirjolaiset saisivat virallisen vähemmistöaseman, mikä turvaisi sen, ettei kirjolaisia asetettaisi perusteetta muita huonompaan asemaan. Hans Aspergerin syntymäpäivä 18. helmikuuta on julistettu kansainväliseksi Asperger-tietoisuuden päiväksi.
Aspergerin oireyhtymän esiintyminen taiteessa
Lasse Hallströmin vuonna 2012 ensi-iltaan tulleen elokuvan Rakkaudesta, unelmista ja kaloista päähenkilö Fred Jones on aspergeri. Ewan McGregorin näyttelemä Jones on luonnonvaraministeriön erityisasiantuntija, joka saa tehtäväkseen konsultoida Jemenin hallitsijaa paikallisessa lohenistutushankkeessa.
Elokuvassa Mary and Max (2009) toinen päähenkilö on aspergeri.
Vuonna 2005 valmistunut elokuva Mozart and the Whale kertoo taksinkuljettajan ja tutkimusapulaisen rakkaustarinan. Molemmilla on Aspergerin oireyhtymä. DVD-version nimeksi tuli Crazy in Love. .
Brittiläisen Mark Haddonin vuonna 2003 kirjoittama nuortenromaani Yöllisen koiran merkillinen tapaus kertoo kirjan takakansitekstin mukaan pojasta, jolla on Aspergerin oireyhtymä. Haddon on kuitenkin ilmoittanut blogissaan, että on tutustunut vain pintapuolisesti Aspergerin oireyhtymään, eikä hänen kirjansa päähenkilöllä ole todellisen elämän esikuvia. Lisäksi Haddon toteaa, että kirjassa ei mainita Aspergerin oireyhtymää tai autismia sekä kertoo katuvansa, että näitä termejä on käytetty kirjan markkinoinnissa.
Vanhentuneita ja vääriä käsityksiä Aspergerin oireyhtymästä
Aspergerin oireyhtymän on epäilty johtuvan rokotteiden apuaineena käytetystä elohopeasta. Institute of Medicine on kuitenkin julkaissut kolme kattavaa tutkimusyhteenvetoa. Jokaisessa näistä metatutkimuksista päädyttiin siihen johtopäätökseen, että rokotteet ovat tässä suhteessa turvallisia.
Historia
Venäläinen neurologi, tohtori Grunja Suhareva julkaisi vuonna 1926 ensimmäisen Aspergerin oireyhtymää käsittelevän vertaisarvioidun tieteellisen artikkelin. Suharevan tutkimus oli kuuden poikalapsen tapaustutkimus, jossa hän kutsui oireyhtymää skitsoidiseksi psykopatiaksi. Psykopatialla tarkoitettiin silloin perinnöllisiksi otaksuttuja luonteen- ja käyttäytymisen piirteitä, joista oli haittaa henkilölle itselleen ja jotka johtivat sosiaalisiin konflikteihin. Skitsoidinen viittasi eristäytyvään persoonallisuuteen. Skitsoidisen psykopatian tunnusmerkkejä olivat muiden muassa hentorakenteisuus, motorinen kömpelyys, ilmeettömyys, puhemelodian monotonisuus tai muu puheilmaisun erikoisuus, taipumus pysytellä sivussa muiden lasten leikeistä ja oman rauhan kaipuu, haluttomuus jättää aloitettua tekemistä kesken, vaikeus sopeutua muutoksiin sekä taipumus pakko-oireisiin. Suhareva mainitsi myös taipumuksen pohdiskella asioita sekä ajatella abstraktisti ja kaavamaisesti. Suharevasta tuli kansainvälisesti tunnettu vasta vuonna 1996, kun Sula Wolff käänsi hänen artikkelinsa saksasta englanniksi.
Oireyhtymä vaipui unohduksiin 12 vuodeksi, kunnes itävaltalainen lastenlääkäri ja erityispedagogi Hans Asperger mainitsi sen vuonna 1938 artikkelissaan Das psychisch abnorme Kind. Vuonna 1944 hän julkaisi aiheesta väitöskirjan. Asperger ei oletettavasti ollut tutustunut Suharevan artikkeliin, koska käytti potilaista nimitystä autistiset psykopaatit. Asperger lisäsi oireyhtymän tunnusmerkkeihin muun muassa älylliset tai keräilyharrastukseen liittyvät erikoiskiinnostuksen kohteet ja taipumuksen esitelmöidä niistä, katsekontaktin puuttumisen, pyrkimyksen tasa-arvoiseen suhteeseen keskustelukumppanin kanssa, puuttuvan taipumuksen muiden ihmisten alitajuiseen jäljittelyyn, intensiivisen uppoutumisen omaan tekemiseen, ruokailuun liittyvät erikoiset mieltymykset, aistiyliherkkyydet, nukkumiseen liittyvät ongelmat, kehittyneen taiteellisen silmän sekä varhaisen kielenkehityksen ja normaaliväestöä suuremman kielellisen lahjakkuuden. Hän korosti, ettei kaikilla yksilöillä suinkaan ollut kaikkia oireyhtymän tyypillisiä piirteitä, vaan kyse oli edellä mainittujen ominaisuuksien kohonneesta todennäköisyydestä.
Asperger ei ollut tietoinen, että itävaltalainen lastenpsykiatri Leo Kanner oli julkaissut oman autismikuvauksensa vuotta aiemmin. Heitä erotti valtameri ja meneillään ollut toinen maailmansota. Suharevan artikkelin tavoin myös Aspergerin saksankieliset tutkimukset jäivät vuosikymmeniksi tuntemattomiksi saksalaisen kielialueen ulkopuolella. Ne käännettiin englanniksi vuonna 1991.
Vuonna 1981 brittiläinen psykiatri Lorna Wing julkaisi oman tapaustutkimuksensa, jossa nimesi autistisen psykopatian uudelleen, koska sanalla psykopatia oli alettu yleiskielessä viitata narsismiin ja sosiopatiaan. Koska Wing ei ollut tietoinen Suharevan työstä, hän piti Aspergeria oireyhtymän löytäjänä ja nimesi sen Aspergerin syndroomaksi.
Aspergerin oireyhtymä lisättiin kansainväliseen ICD-tautiluokitukseen vuonna 1992 ja kaksi vuotta myöhemmin myös amerikkalaiseen DSM-luokitukseen.
Suomessa ensimmäinen Aspergerin oireyhtymän diagnoosi annettiin vuonna 1989, ja yleinen tietoisuus oireyhtymästä alkoi kasvaa 1990-luvulla. Kesti kuitenkin kauan, ennen kuin tieto Aspergerin oireyhtymän neurologisesta luonteesta tavoitti kaikki alan ammattilaiset. Tämä lienee osittain vaikuttanut siihen, että monet psykiatrit pitivät oireyhtymää vielä 1990-luvulla ”kiisteltynä ilmiönä”. Toisaalta ICD-10 sisältää Aspergerin oireyhtymän diagnostisten periaatteiden kuvauksen yhteydessä maininnan "a disorder of uncertain nosological validity".
Aiheesta muualla
Alan toimijoita:
Fa Ngum
Fa Ngum oli 1300-luvulla elänyt nykyisen Laosin alueella sijainneen Lan Xangin kuningaskunnan perustaja ja sen hallitsija vuosien 1353 ja 1374 välillä. Fa Ngum varttui Khmerien valtakunnan Angkorissa ja valloitettuaan nykyisen Luang Prabangin hän toi maahan niin sanotun kultaisen Buddhan eli Phra Banin vahvistaen myös buddhalaisuuden asemaa muin tavoin. Fa Ngum syöstiin vallasta vuonna 1373 ja hänen seuraajakseen nousi Samsentai.
Elämäkerta
Fa Ngumia pidetään tavallisesti oikeana historiallisena hahmona, mutta monet hänen tarinansa yksityiskohdista tunnetaan vain legendojen kautta. Fa Ngum syntyi vuonna 1316. Fa Ngumin isä Phi Fa oli Luang Prabangin eli silloisen Xiang Dong Xiang Thongin kruununprinssi. Laosilaisen perinteen mukaan Phi Fa karkotettiin poikansa kanssa valtakunnasta tarinan eri versioiden mukaan joko koska hänellä oli suhde paikallisen hallitsijan jalkavaimoon, tai koska Fa Ngumilla oli syntyessään 33 hammasta, mitä pidettiin epäonnen merkkinä. Perhe pakeni Khmerien valtakunnan Angkoriin, jossa Fa Ngum avioitui paikallisen prinsessa Kaeo Keng Nyan kanssa.
Tarinan mukaan vuoden 1350 paikkeilla Fa Num valloitti khmer-armeijan tukemana Laosin pieniä ruhtinaskuntia Khmerien valtakunnan pohjoispuolella. Xieng Khouangin kukistuttua vallattiin myös Sipsong Chu Tai ja Sipsong Phan Na. Vuonna 1353 Fa Ngum valloitti entisen kotimaansa Xiang Dong Xiang Thongin. Valloituksensa jälkeen Fa Ngum julisti itsensä Lan Xangin eli Miljoonien elefanttien maan kuninkaaksi. Angkorista Fa Num toi mukanaan buddhalaisia munkkeja, sekä Phra Bangin eli kultaisen Buddhan patsaan. Tuolloin Xiang Dong Xiang Thong sai nykyisen nimensä Luang Prabang, eli Kultaisen Buddhan kaupunki. Oman valtansa tukemiseksi Fa Ngum rakennutti useita temppeleitä ja tuki luostarilaitosta. Maahan saapui mahdollisesti myös srilankalaisia theravada-buddhalaisia munkkeja.
Fa Ngum jatkoi valloituksiaan Luang Prabangin valloituksen jälkeen. Lannan kuninkaan sanotaan alkaneen maksaa vasalliveroa Lan Xangille ja myöhemmin pitkän piirityksen jälkeen kukistui myös Ban Keunin lähellä sijainnut Viang Khamin ruhtinaskunta. Tarinan mukaan Fa Ngum oli määrännyt joukkonsa ampumaan kaupungin bambumuureja kultaisilla ja hopeisilla nuolilla. Paikallisten hakattua muurinsa alas nuolien keräämiseksi Fa Ngumin joukot saattoivat hyökätä itse kaupunkiin. Valloitukset jatkuivat edelleen Khoratin ylängöllä ja Mekong-joen keskijuoksulla. Valloitusten ohella Fa Ngum loi diplomaattisuhteita avioituen esimerkiksi ayutthayalaisen prinsessa Kaeo Lot Fahin kanssa. Fa Ngumin hallinnollisiin uudistuksiin kuuluivat uusi lainsäädäntö, jolla kiellettiin esimerkiksi varkaudet, rosvoilu ja aviorikokset. Kuninkaan alaiset ruhtinaat velvoitettiin maksamaan tribuuttia maan hallitsijalle.
Israel Yinon
thumb|250px|Israel Yinon 2003 harjoituksissa. Israel Yinon (11. tammikuuta 1956 Kfar Saba, Israel – 29. tammikuuta 2015 Luzern, Sveitsi ) oli israelilainen orkesterinjohtaja. Hän toimi vierailevana kapellimestarina BBC:n sinfoniaorkesterissa, Jerusalemin sinfoniaorkesterissa ja Berliinin sinfoniaorkesterissa.
Yinon kuoli kesken konsertin johtaessaan Richard Straussin Alppisinfoniaa Luzernissa Sveitsissä.
Eva Ljungberg
Eva Charlotta Ljungberg (4. helmikuuta 1850 Rauma – 6. syyskuuta 1919 Rauma), kirjailijanimeltään Draba Verna, oli suomalainen kirjailija ja toimittaja. Hän kirjoitti pääasiassa historiallisia kertomuksia ja lastenkirjallisuutta mutta käsitteli myös eläinsuojelua ja matkustamista. Ljungberg osallistui aktiivisesti monenlaiseen hyväntekeväisyystoimintaan.
Henkilöhistoria
Eva Ljungberg syntyi 1850 Raumalla pappisperheeseen. Hänen isänsä oli kirkkoherra Franz Mauritz Ljungberg ja äitinsä Emilie Lovisa Ljungberg (o.s. Hästesko af Målagård). Tytär sai oppia alakoulussa ja pääsi täydentämään tietojaan opintomatkoillaan Ranskaan, Espanjaan, Englantiin ja Skandinavian maihin.
Vuonna 1884 ilmestyi Ljungbergin pääteoksena pidetty historiallinen romaani Romantiska öden (suom. Sorretun voitto, 1889). Sen teemana on ahvenanmaalaisen papintyttären ja venäläisen upseerin rakkaustarina ympäristön suvaitsemattomuuden puristuksissa. Juoni perustuu osittain tositapahtumiin. Ljungbergin viimeiseksi jäänyt romaani Systrar (1909, ’Sisarukset’) puolestaan kuvaa äitinsä menettäneiden sisarusten elämänvaiheita.
Kaunokirjallisuuden ohella Ljungberg oli kiinnostunut myös maantieteestä ja historiantutkimuksesta. 1888 ilmestyi hänen teoksensa Schweiz, joka suomennettiin heti seuraavana vuonna nimellä Sveitsi. Sitä seurasi 1895 matkailijoiden käsikirjaksi tarkoitettu ja kirjailijan kotiseutua kuvaava Raumo, joka ilmestyi samana vuonna suomeksi nimellä Rauma Eva Ljungbergin sisaren Emmin suomentamana. Rauma-aihetta jatkoivat sen historiaa kuvaavat kirjat Raumo historier och andra berättelser (1910) ja Raumo-historier 2 (1911).
Kolmas Ljungbergin erityinen kiinnostuksenkohde oli hyväntekeväisyys, erityisesti eläinsuojeluaate. Hän toimi Helsingin eläinsuojeluyhdistyksen toimihenkilönä ja julkaisi 1904 ystävänsä kirjailija Constance Ullnerin kanssa teoksen Djurskyddberättelser för barn (suom. Eläinsuojelukertomuksia lapsille, 1904) varojen keräämiseksi yhdistykselle. Ljungeberg avusti myös Nya Trollsländan  ja Sirkka -lastenlehtiä. Hän toimitti Ullnerin kanssa vuoden 1891 Blindvännen-albumin, jonka tuottamat 2 100 markkaa lahjoitettiin Helsingin sokeainkodille, sekä pelastusarmeijan hyväksi julkaistun lehtisen ”För barnen” 1909 (suom. ”Lapsille”, 1909).
Eva Ljungberg kuoli kotikaupungissaan Raumalla elokuussa 1919. Hän on jäänyt kuolemansa jälkeen jokseenkin unohdetuksi kirjailijaksi, jota kirjallisuushistoriat eivät juuri mainitse, vaikka hän oli yksi varhaisista historiallisen romaanin kirjoittajista Suomessa. Hänen Rauman historiaa käsittelevistä kertomuksistaan on tosin koottu kotiseutujärjestöjen julkaisema suomennosvalikoima Pyrman trumbutta (1982).
Esra
pienoiskuva|[[Gustave Doré|Gustave Dorén kuvitus lain kirjaa israelilaisille lukevasta Esrasta.]] Esra oli Esran kirjan mukaan juutalainen pappi ja kirjanoppinut. Häntä on usein pidetty varsinaisen lakiin perustuvan juutalaisuuden perustajana. Esran kirjan mukaan kuningas Artahsastan (Artakserkses) antoi lähtöluvan Esralle vuonna 457 eaa. Esra sai luvan viedä kultaa ja hopeaa Jerusalemin uudelleenrakentamiseen. Esran joukko oli suhteellisen pieni – vajaat kaksikymmentätuhatta juutalaista – verrattuna aikaisemmin muuttaneiden lukumääriin. Esra sai valtuudet asettaa tuomareita ja lakimiehiä tuomitsemaan lainrikkojia kuolemaan tai vankeuteen. Hän sai juutalaiset luopumaan pakanallisista vaimoistaan ja hyväksymään hänen Baabelista tuomansa lain (444 eaa.).
Karl von Gerdten
Karl Otto von Gerdten (20. heinäkuuta 1863 Bollnäs, Ruotsi – 22. kesäkuuta 1908 Heinola) oli suomalainen juristi ja Heinolan pormestari.
Von Gerdtenin vanhemmat olivat tilanomistaja, apteekkari Anders Hampus Adolf von Gerdten ja Brigitta Pettersson. Isä muutti Suomeen vuonna 1870 ja von Gerdten kävi koulunsa Suomessa. Hän pääsi ylioppilaaksi 1883 Jyväskylän lyseosta ja suoritti Helsingin yliopistossa kameraalitutkinnon 1890 ja tuomarintutkinnon 1891. Von Gerdten sai varatuomarin arvon 1894.
Von Gerdten oli Heinolan pormestarina vuodesta 1901 alkaen. Hän oli 22. kesäkuuta 1908 palaamassa soutuveneellä eläinlääkäri Nygårdin huvilalta kaupunkiin kun vene jonkun veneessä olleen varomattoman liikkeen vuoksi täyttyi vedellä ja siinä olleet neljä henkilöä joutuivat veden varaan. Pormestari von Gerdten ja venettä soutanut 12-vuotias Väinö Liukkonen hukkuivat, muut pääsivät uimalla rantaan.
Karl von Gerdten oli naimisissa vuodesta 1892 Agnes Adlerin kanssa.
Esra
Esran kirja jatkuu siitä, mihin Aikakirjat päättyvät. Aikakirjat päättyvät Kyyros II Suuren määräykseen juutalaisten kotimaahan paluusta. Esran kirjan alkuosa (luvut 1–6) kertoo ensimmäisten pakko­siirtolaisten paluusta Babyloniasta Juudeaan ja jälkiosa (luvut 7–10) toisesta paluusta, jossa myös Esra itse oli mukana. Esran kirjan luvut kuvaavat temppelin uudelleenrakentamista.
Tradition mukaan Esra kirjoitti Raamatun Esran kirjan lisäksi myös 1. ja 2. Aikakirjan sekä Esterin kirjan. Lisäksi on olemassa kaksi Esran mukaan nimettyä apokryfikirja: Kreikkalainen Esran kirja ja Esran ilmestys, joiden nimikkeinä Vulgatassa on Kolmas ja neljäs Esran kirja (3. ja 4. Esdras).
Ester
thumb|[[Konrad Witzin maalaus Ester Ahasveruksen edessä (1434–1435)]] Ester (persialainen nimi tarkoittaa suomeksi tähteä) oli Raamatun mukaan juutalaistyttö, joka eli Persian pääkaupungissa Susassa. Hän on Raamatun Esterin kirjan päähenkilö.
Raamatun mukaan Ester oli Persian kuninkaan Ahasveroksen puoliso, joka onnistui pelastamaan juutalaiset hoviherra Hamanin suunnittelemalta juutalaisten kansanmurhalta. Juutalaiset viettävät vuosittain purim-juhlaa Esterin kirjassa kuvattujen tapahtumien muistoksi.
Ester Raamatussa
Ester, toiselta nimeltään Hadassa, oli Mordokain kasvattityttö. Mordokai oli Raamatun mukaan juutalainen palvelija Persian kuningas Ahasveroksen hovissa. Ahasveroksen on yleisesti oletettu olleen sama kuin Kserkses I, mitä nimeä hänestä vuoden 1992 raamatunkäännöksessä käytetäänkin. Kuningatar Vasti oli erotettu tämän kieltäydyttyä kuningas Ahasveroksen käskystä, ja Ahasveros järjesti kauneuskilpailut uuden kuningattaren valitsemiseksi. Mordokai toimitti Esterin kuninkaan palatsiin haareminvalvoja Hegain huostaan. Ester pääsi kuningas Ahasveroksen suosioon ja puolisoksi.
Hoviherrat Bigtan ja Teres päättivät tappaa kuningas Ahasveroksen. Mordokai sai vihiä asiasta ja ilmoitti Esterille, joka kertoi asian kuninkaalle. Hoviherrat vangittiin ja surmattiin. Ahasveros valitsi pääministeriksi Hamanin. Mordokai kieltäytyi osoittamasta kunnioitusta Hamanille. Haman sai kuulla Mordokain olevan juutalainen ja päätti kostoksi murhauttaa kaikki Persian juutalaiset. Ester sai kuitenkin kansanmurhan estetyksi.
Doug Savant
thumb|Doug Savant vuonna 2009. Douglas Peter Savant (s. 21. kesäkuuta 1964 Burbank, Kalifornia) on yhdysvaltalainen näyttelijä. Hänen pitkäkestoisimmat roolinsa ovat olleet sarjoissa Melrose Place ja Täydelliset naiset.
Savant esitti Matt Fieldingia Melrose Placessa vuosina 1992–1997. Rooli oli merkittävä siinä mielessä, että kyseinen hahmo oli yksi ensimmäisistä avoimesti homoseksuaaleista henkilöistä televisiossa. TV-yhtiö kuitenkin sensuroi hänen osuuksiaan, joista kohutuin oli suudelma hänen ja Greg Eviganin välillä. Savant lähti sarjasta kuuden kauden jälkeen ja vuotta myöhemmin hänen hahmonsa kuoli auto-onnettomuudessa.
Melrose Placen jälkeen Savant vieraili sarjoissa Pimeyden sydän, Harsh Realm, Firefly, Kunnian miehet, Muodon vuoksi ja 24. Hän esitti myös sotilasta elokuvassa Godzilla. Vuodesta 2004 alkaen Savant on esittänyt Tom Scavoa ABC:n sarjassa Täydelliset naiset. Hänen roolinsa vakinaistettiin toisella kaudella.
Savant on naimisissa entisen Melrose Place -näyttelijän, Laura Leightonin kanssa ja parilla on kaksi lasta. Hänellä on myös kaksi lasta aiemmasta avioliitosta.
Korvat auki
thumb| Korvat auki r.y. on vuonna 1977 perustettu suomalainen kulttuuriyhdistys, jonka tarkoituksena on edistää ja tehdä tunnetuksi uutta suomalaista musiikkia ja joka on merkittävästi vahvistanut modernin taidemusiikin asemaa Suomessa. Yhdistyksen perustajiin kuuluvat muun muassa Kaija Saariaho, Jouni Kaipainen, Magnus Lindberg, Olli Kortekangas, Jukka Tiensuu, Eero Hämeenniemi ja Esa-Pekka Salonen, ja sen ”henkisenä isänä” toimi säveltäjä Erik Bergman.
Korvat auki -yhdistys toimii Helsingissä ja järjestää konsertteja ja seminaareja. Yhdistyksen säveltäjien teosten esittämistä varten on perustettu Toimii-yhtye, joka on kantaesittänyt useitten jäsenten sävellyksiä, muun muassa Magnus Lindbergin teokset Action – Situation – Signification (1982) ja Kraft (1982–85).
Korvat auki -yhdistys toimii edelleen aktiivisesti uuden musiikin ja nuorten säveltäjien esiintuojana. Yhdistys muun muassa juhli 30-vuotista toimintaansa järjestämällä 24.11.–1.12.2007 juhlafestivaalin, johon kuului neljä tapahtumaa. Viime vuosina Korvat auki on oman konserttitoimintansa ohella ollut näkyvästi esillä muun muassa Musica nova Helsinki- ja Viitasaaren Musiikin aika -festivaaleilla sekä Runokuu-festivaalilla Helsingin Juhlaviikoilla. Yhdistyksen konserttitoiminta on myös levinnyt pääkaupunkiseudun ulkopuolelle, muun muassa Turkuun. Korvat auki -yhdistyksen viime vuosien aktiivijäseniä ovat olleet muun muassa Jarkko Hartikainen, Markku Klami, Jaakko Kortesharju, Salla Hakkola ja Jouni Hirvelä.
Musiikin mestareita
Musiikin mestareita on Warner Music Finlandin kokoelmalevysarja. Sarjan kokoelmia julkaistiin 1990- ja 2000-lukujen vaihteessa. Sarjan kokoelmalevyt käsittivät 2–4 CD-levyä tunnetuilta kotimaisilta artisteilta. Musiikin mestareita-kokoelmalevysarjaan kuuluvat esimerkiksi Dingon Parhaat, Mamban Vaaran vuodet 1984–1999 ja Irwin Goodmanin Rentun Ruusut.
Monument Valley
pienoiskuva|West Mitten Butte Monument Valleyssa. pienoiskuva|John Ford's Point Monument Valleyssa. Monument Valley (navajoksi: Tsé Biiʼ Ndzisgaii) on laakso Coloradon laakiolla Yhdysvaltojen Utahin ja Arizonan osavaltioiden rajalla. Se sijaitsee navajoiden reservaatissa. Se on kuivaa autiomaata, jossa törröttää eroosion muovaamia kivipaasia eli butteja.
Laakson kiviaineksen ja hiekan voimakkaan punainen väri johtuu rautaoksidista. Tummempien siniharmaiden kivien väri johtuu mangaanioksidista. Laakson eteläpäässä louhittiin vuosina 1948–1967 uraania, vanadiinia ja kuparia.
Alueella kuvattuja elokuvia
Monument Valley on ollut monen tunnetun elokuvan kuvauspaikka, kuten:
Aiheesta muualla
36.98333°N, -110.1°W
Munetaka Higuchi
Munetaka Higuchi (24. joulukuuta 1958 – 30. marraskuuta 2008) oli japanilainen muusikko, joka tuli tunnetuksi Loudness-yhtyeen rumpalina.
Higuchi oli Loudnessin perustajajäseniä. Hän aloitti yhtyeessä vuonna 1981 ja oli siinä mukana aina vuoteen 1992. Higuchi palasi yhtyeeseen vuonna 2001 ja soitti siinä kuolemaansa saakka. Huhtikuussa 2008 hänellä todettiin hepatosellulaarinen karsinooma, maksasyöpä, johon hän kuoli hoidoista huolimatta saman vuoden aikana.
Aleksi Antti-Roiko
Aleksi Mikael Kristian Antti-Roiko (s. 17. elokuuta 2001 Oulu) on suomalainen jääkiekkoilija, joka pelaa SM-liigajoukkue Oulun Kärpissä. Hän on pelipaikaltaan keskushyökkääjä, mutta Antti-Roiko osaa pelata myös laidassa.
Munetaka Higuchi
Higuchi teki kolme soololevyä, Destruction ~破壊凱旋録~ (1982), Free World (1997) ja Free World II (2012). Lisäksi hän teki yhteistyötä ja soitti muun muassa Misako Honjoh ja Slyn levyillä.
Aleksi Antti-Roiko
Ura
Antti-Roiko on Oulun Kärppien kasvatti. Hän voitti kauden 2016–2017 päätteeksi C-nuorten SM-hopeaa. Kaudella 2017–2018 Antti-Roiko voitti B-nuorten SM-pronssia. Hän pelasi samalla kaudella myös yhden ottelun lainalla Haukiputaan Ahmojen A-nuorten Alueliigan joukkueessa. Kaudella 2019–2020 Antti-Roiko edusti Kärppien A-nuoria myös Junior Club World Cupissa, joka päättyi pronssiin. Kaudella 2020–2021 hän jakoi 15 osumallaan joukkueen sisäisen maalipörssin toisen sijan Samu Tuomaalan kanssa edellään Ville Koivunen. Antti-Roiko voitti kauden päätteeksi U20 SM-hopeaa.
Toukokuussa 2021 Antti-Roiko teki Kärppien kanssa vuoden mittaisen SM-liigasopimuksen. Kaudeksi 2021–2022 hänet nimettiin seuran U20-joukkueen kapteeniksi. Antti-Roiko oli tehoilla 13+22=35 joukkueen kolmanneksi paras pistemies. Pudotuspeleissä hän jakoi tehoilla 2+4=6 Kärppien sisäisen pistepörssin voiton Sisu Yliniemen ja Tuukka Tieksolan kanssa. Antti-Roiko teki liigadebyyttinsä 11. joulukuuta 2021 Tapparaa vastaan. Hänet merkittiin Kärppien nelosketjun vasempaan laitaan Arttu Hyryn ja Ville Heikkalan viereen. Antti-Roiko sai ottelussa jääaikaa 8.57 minuuttia. Samassa kuussa hän teki Kärppien kanssa kolmivuotisen jatkosopimuksen kevääseen 2025 saakka. Antti-Roiko pelasi kauden aikana SM-liigassa viisi runkosarjaottelua tehden yhden syöttöpisteen. Helmikuussa 2022 Kärpät lainasi hänet kahden ottelun ajaksi Mestis-joukkue Kokkolan Hermekseen.
Elokuussa 2022 Kärpät lainasi Antti-Roikon toistaiseksi voimassa olevalla sopimuksella Kokkolan Hermekseen, jossa hän pelasi lähes kokonaan kauden 2022–2023. Antti-Roiko pelasi siellä runkosarjassa 48 ottelua tehopistein 22+38=60, joilla hän sijoittui koko sarjan pistepörssissä toiseksi edellään vain KeuPa HT:n Mikko Perttu. Antti-Roiko jakoi myös Hermeksen sisäisen tehotilaston voiton Aapo Aholan kanssa lukemalla +22. Pudotuspeleissä hän pelasi kuusi ottelua tehden viisi syöttöpistettä, joilla Antti-Roiko voitti joukkueen sisäisen syöttöpörssin. Antti-Roiko palkittiin Mestiksen vuoden tulokkaana Petri Varis -palkinnolla ja hänet äänestettiin ensimmäiseen tähdistökentälliseen. Antti-Roiko palkittiin myös Veikkauksen Kultaisella Kypärällä. Hän pelasi kauden aikana SM-liigassa neljä runkosarjaottelua ilman tehopisteitä.
Muuta
Antti-Roikon kaksoisveli Aki-Petteri pelaa tryoutilla Kokkolan Hermeksen Mestis-joukkueessa. Veljekset ovat aiemmin pelanneet kaikki juniorivuotensa joukkuetovereina heidän ensimmäiseen A-juniorivuoteensa saakka. Heidän pikkusiskonsa Anna-Kaisa Antti-Roiko on Suomen naisten maajoukkuehyökkääjä, joka pelaa Naisten Liigaa Kärpissä.
Aleksi Antti-Roiko valmistui ylioppilaaksi Kastellin lukiosta keväällä 2020.
Antti-Roiko on maininnut esikuvakseen Mika Pyörälän.
Kiovan kansallinen yliopisto
thumb|270px|Kiovan yliopiston "keltainen korpus"
Kiovan kansallinen yliopisto, virallisesti Taras Ševtšenkolle nimetty Kiovan kansallinen yliopisto, on arvostettu, ja Ukrainan kolmanneksi vanhin, ukrainalainen yliopisto Ukrainan pääkaupungissa Kiovassa. Yliopistossa opetetaan ukrainaksi, venäjäksi ja englanniksi.
Yliopisto nimettiin alun perin pyhän Vladimirin, Vladimir Suuren mukaan. Hän oli Kiovan Rusin hallitsija 980–1015 ja liitti maansa lopullisesti ortodoksisen kirkon piiriin. Tunnuslauseensa ja päärakennuksensa punamustat värit yliopisto on saanut 1782 perustetun pyhän Vladimirin sotilaskunniamerkin punamustasta nauhasta.
Yliopiston rakennukset ja arkkitehtuuri
Yliopistorakennuksen suunnitteli arkkitehti V. I. Beretti, ja sen toteuttamista johti hänen poikansa Alexander Beretti. Rakennuksesta piti suunnittelijan ajatuksen mukaan tulla keltainen, mutta keisarin päätöksellä siitä tuli punainen. Se on rakennettu vuosina 1837–1842. Rakennuksen julkisivu on 145,68 metriä pitkä ja arkkitehtuuriltaan se on neliön muotoinen sulkien sisäänsä puutarhan, jonne pääsee pääsisäänkäynnin kautta. Päärakennuksen eteläpuolella oleva rakennus on rehtorin hallintotoimisto, rektoraatti, jossa hoidetaan opiskelijoihin ja kouluun liittyviä hallinnollisia asioita.
Yliopiston punaisen korpuksen lähellä on toinen klassista tyyliä edustava rakennus, keltainen korpus, joka aikaisemmin oli toiminut lukiona. Keltainen rakennus on 1800-luvulta, mutta se ei sisällä sisäpuutarhaa, vaan on arkkitehtuuriltaan neliön muotoinen.
Suuren opiskelijamäärän vuoksi suuri osa opiskelijoista on majoitettuna Lomonosovin kadulla kilometrien päässä lähes kaupungin keskustasta sijaitsevista rakennuksista sijaitseviin asuntoloihin, joista kuljetaan johdinautoilla yliopistolle. Yliopiston jatko-opintoja suorittavia asuu lisäksi Kosmonauttien aukion lähellä olevassa Jerevanskaja-kadulla sijaitsevassa asuntolassa.
1833–1919
Yliopisto perustettiin 8. marraskuuta 1833 keisari Nikolai I:n ukaasilla ja se aloitti toimintansa 15. kesäkuuta 1834 nimellä pyhän Vladimirin yliopisto. Kulttuuripoliittisena motiivina oli vastustaa Kiovan oppineiston puolalaistumista juuri Puolan kapinan 1830–1831 jälkeen. Tarpeet yliopiston perustamiseksi Ukrainaan olivat olleet olemassa, mutta sen oli pelätty muodostuvan ukrainalaisen kansallistietoisuuden keskukseksi. Koska Länsi-Ukrainassa ja myös idempänä puolalaisuuteen liittyi usein katolilaisuus, liitettiin yliopiston nimeen Kiovan Rusj:n idän kreikkalais-katoliseen piiriin liittänyt Kiovan Rusjin hallitsija Vladimir I Suuri. Yliopiston ensimmäiseksi rehtoriksi asetettiin Moskovan yliopiston professori, filologi ja historioitsija Mihail Aleksandrovitš Maksimovitš.
Perustamisvaiheessaan yliopistolla oli 62 opiskelijaa filosofisessa tiedekunnassaan, joka jakautui historiallis-filosofiseen ja fyysillis-matemaattiseen laitokseen. 1835 perustettiin oikeustieteellinen tiedekunta ja 1847 lääketieteellinen tiedekunta. Filosofisen tiedekuntien laitoksista tuli myöhemmin itsenäisiä tiedekuntia, missä kokoonpanossa yliopisto toimi 1920-luvulle saakka suuritta organisatorisitta muutoksitta. 1900-luvun alussa yliopiston opiskelijoiden keskuudessa vallitsi myös yhteiskunnallista radikalismia.
Ensimmäisen maailmansodan aikana yliopisto evakuoitiin vuoksiksi 1915–1916 Saratoviin, koska Ukraina oli sotatoimialuetta vaikkakaan Kiovaan eivät saksalaiset tai itävaltalaiset ennättäneet ennen Brest-Litovskin rauhansopimukseen johtanutta hyökkäystä.
1919–1933
Yliopisto suljettiin 1918, mutta avattiin uudelleen 29. maaliskuuta 1919. Yliopiston nimi muutettiin 23. huhtikuuta 1919 Kiovan yliopistoksi. 1920 yliopisto organisoitiin uudelleen jakamalla se ylimmän kansanopetuksen Myh’ailo Drahomanov‎ille nimetyksi instituutiksi, yhteiskunnallisen opetuksen instituutiksi, ammatillisen opetuksen instituutiksi sekä fysiikan, kemian ja matematiikan instituuttiin.
1933–1941
1. tammikuuta 1933 Ukrainan sosialistisen neuvostotasavallan opetusasiainkansankomissariaatin kollegion asetuksella muodostettiin Ukrainaan valtionyliopistot, joista yksi oli Kiovan valtionyliopisto, jossa oli seitsemän tiedekuntaa. Yliopisto nimettiin Ukrainan kansallisrunoilija Taras Ševtšenkon mukaan 1939, joka oli Pietarin akatemian suoritettuaan toiminut maantieteellis-arkeologisessa komissiossa 1845–1846 yliopistolla. Ševtšenko jouduttiin erottamaan yliopiston palveluksesta Pyhän Kyrilloksen ja Methodioksen veljeskuntaan kuulumisensa vuoksi. 1939 oli tullut kuluneeksi 125 vuotta kansallisrunoilijan syntymästä.
Kiovan yliopisto ja Kiovan kansallinen yliopisto
Yliopiston nimestä poistettiin maininta valtiollinen Ukrainan itsenäistymisen jälkeen, vaikka se rahoitukseltaan ja hallinnoltaan edelleen jatkui valtiollisena. Myöhemmin yliopisto nimitettiin Kiovan kansalliseksi yliopistoksi. Sana kansallinen lisättiin presidentti Leonid Kravtšukin kaudella vuonna 1999. Nykyään Kiovan kansallisella yliopistolla on 26 000 opiskelijaa, 14 tiedekuntaa ja viisi instituuttia. Kiovan yliopiston klassinen päärakennus on punainen, jonka pielet ovat mustat. Lähellä yliopistolla on myös pienempi keltainen rakennus, jossa 1800-luvulla toimi lukio.
Vuonna 2021 yliopistossa opiskeli hieman yli 26 000 opiskelijaa. Henkilökunnasta professoreita oli 514, apulaisprofessoreita 1218 ja muuta opetushenkilökuntaa 2360.
Valtionstipendit
Suomi ja Neuvostoliitto solmivat valtiosopimuksen tieteellis-teknis-taloudellisesta yhteistyöstä, minkä seurauksena suomalaisille korkeakoulu- ja yliopisto-opiskelijoille sekä tutkijoille avautui mahdollisuuksia opiskella neuvostoliittolaisissa korkeakouluissa, yliopistoissa ja instituuteissa. Kiova oli yksi Neuvostoliiton ulkomaisten opiskelijoiden opintojen keskuksista Leningradin ja Moskovan ohella.
Suomesta Suomen opetusministeriön stipendiaatteja Kiovan valtionyliopistoon lähetettiin lukuvuodeksi vuosittain 20, joista 15 oli kielitieteiden opiskelijoita pääasiassa Tampereen yliopistosta, mutta myös Turun yliopistosta ja Helsingin yliopistosta. Viisi paikkaa oli järjestetty suomalaisille kauppatieteiden ylioppilaille, joista yleensä yksi oli ruotsinsuomalainen ruotsalaisesta korkeakoulusta tai yliopistosta, yksi Svenska handelshögskolanista, kaksi Turun kauppakorkeakoulusta ja yksi Helsingin kauppakorkeakoulusta. Yksi vaihtoon kuuluneista on Finnairin toimitusjohtaja Jukka Hienonen. Myös tutkijavaihtoa oli mm. Tampereen yliopistosta. Tampere on Kiovan ystävyyskaupunki.
Suomi-Neuvostoliitto-Seuran stipendit
Valtiostipendiaattien lisäksi myös ystävyysseura Suomi–Neuvostoliitto-Seura järjesti opiskelijoille stipendejä, jotka olivat viiden vuoden pituisia. Ensimmäinen vuosi suoritettiin valmistavassa tiedekunnassa venäjän kielen oppimiseksi ja muu aika opiskeltiin tavanomaisen opetussuunnitelman mukaan. Koska valtion stipendiaatit olivat yliopistossa vain vuoden eivätkä kokonaisen tutkinnon suorittamista varten, kutsuttiin viiden vuoden pituista stipendiä puhekielessä elinkautiseksi. Ensimmäinen vuosi vietettiin valmistavassa tiedekunnassa, missä varmistuttiin yliopisto-opinnoille riittävästä venäjän kielen taidosta.
Suomen kommunistisen puolueen stipendit
SKP:n kautta oli myös järjestetävissä valtion stipendipaikkoja, yleensä vuodeksi Kiovan yliopiston kieli-instituuttiin ja viideksi vuotta varsinaista yliopisto-opiskelua varten. SKP:n kautta Kiovan yliopistoon meni vuosittain 5-10 opiskelijaa. Yksi SKP:n välityksellä Kiovan yliopiston kieli-instituutissa valtion stipendillä lukuvuoden opiskellut oli Kimmo Kiljunen vuonna 1970. Muiden vasemmistolaisten puolueiden kuin SKP:n välityksellä tulleita opiskelijoita Kiovan valtionyliopistossa oli runsaasti eri puolilta maailmaa. Länsimaihin kuuluvista maista kuitenkin vielä 1980-luvun lopulla lähettivät Kiovan valtionyliopistoon vain Kreikan ja Portugalin kommunistiset puolueet, ei esimerkiksi vielä verrattain vahva Italian kommunistinen puolue.
Nykyään
Neuvostoliiton purkauduttua ja Ukrainan itsenäistyttyä ei enää TTT-sopimuksiin perustuva oppilasvaihto toiminut, koska TTT perustui Neuvostoliiton ja Suomen valtiollisiin sopimuksiin, joiden kansainvälis-oikeudellinen seuraajavaltio oli Venäjän federaatio. Näin ollen TTT ja Neuvostoliitosta johtunut opiskelijavaihto ei enää sitonut itsenäistynyttä Ukrainaa, vaan vaihtoa suoritetaan muin keinoin. Myös Suomi-Neuvostoliitto-Seura pelkistyi Suomen ja Venäjän kansojen ystävyysjärjestöksi, minkä vuoksi kansalaisjärjestöyhteydet Ukrainaan heikkenivät. Tampereen kaupungissa kuitenkin perustettiin Ukrainan ystävyyskaupunkisuhteita varten Ukraina-seura, koska Tampere on Kiovan ystävyyskaupunki. Sama toistui Lahdessa, jonka ystävyyskaupunki on Zaporižžja.
Tampereen yliopistosta joitain opiskelijoita käy ulkomaalaisille suunnatun venäjän kielen opetuksen laitoksella opiskelemassa joinain vuosina. Laitoksella on markkinaehtoisesti opiskelemassa mm. iranilaisia ja kiinalaisia.
Kiovan yliopisto yliopistovertailuissa
Kiovain kansallinen yliopisto kuuluu Ukrainan arvostetuimpiin. Vuonna 2013 suoritetussa kahdensadan ukrainalaisen yliopiston vertailussa se pisteytettiin Ukrainan toiseksi parhaaksi yliopistoksi. Espanjalainen Webometrics luokitteli yliopiston puolestaan sijaluvulle 1.
Banaanijauho
Banaanijauho on perinteisesti raaoista banaaneista valmistettu jauho. Historiallisesti banaanijauhoa on käytetty Afrikassa ja Jamaikalla edullisempana vaihtoehtona vehnästä valmistetulle jauholle. Nykyisin sitä käytetään myös vehnäjauhon gluteenittomana vaihtoehtona ja resistantin tärkkelyksen lähteenä esimerkiksi paleoruokavaliossa. Koska banaanijauhon valmistuksessa käytetään raakoja banaaneja, on banaanin maku raa’assa jauhossa hyvin mieto ja kypsennettynä sen maku ei oikeastaan muistuta banaania. Jauhon rakenne muistuttaa kevyempiä vehnäjauhoja ja sen vaatima tilavuus on noin neljänneksen pienempi vehnäjauhoon verrattuna.
Tuotantomenetelmät
Banaanijauhoa valmistetaan kuorimalla ja kuivaamalla raa’at banaanit. Kuivaamisen jälkeen banaanit hienonnetaan jauhoksi. Perinteisesti valmistus on tapahtunut käsityönä, jolloin banaanit kuivataan joko auringossa tai uunissa ja sen jälkeen jauhetaan morttelissa. Yhden kilon valmistamiseksi taritaan noin 8-10 kiloa raakoja banaaneja. Viime aikoina on käynnistynyt banaanijauhon laajamittaista teollista tuotantoa Afrikassa ja Etelä-Amerikassa.
Gluteeniton vaihtoehto
Yhdysvaltalaiset ja australialaiset maahantuojat ovat ryhtyneet viemään ja valmistamaan banaanijauhoa eri puolille maailmaa. Näitä markkinoidaan erityisesti gluteenittomana vaihtoehtona vehnäpohjaisille jauhoille. Suuren tärkkelysmäärän johdosta banaanijauhon on leipomisominaisuudet ovat hyvät ja se sopii hyvin korvaamaan paitsi vehnä- myös muita jauhoja. Mutta se sopii myös ruuanlaittoon, kuten esimerkiksi pastan valmistukseen, jolloin sen avulla voidaan lisätä resistantin tärkkelyksen määrää.
Resistantti tärkkelys
Banaanijauho on herättänyt ravintotieteilijöiden kiinnostusta resistantin tärkkelyksen lähteenä. Resistantti tärkkelys on tärkkelystä, joka ei hajoa ruuansulatuksessa ohutsuolessa, vaan etenee paksusuoleen, jossa se toimii fermentoituneena ravintokuituna. Banaanijauhon resistantin tärkkelyksen pitoisuusmäärä voi kuivaamisprosessista riippuen vaihdella 10-60 % välillä. Banaanijauhoa käytetään usein raakana, esimerkiksi smoothiessa tai ravintopatukoissa, koska keittäminenen laskee resistantin tärkkelyksen määrää.
Eläinten rehuna ja liimanvalmistuksessa
Banaanijauhoa käytetään yleisesti eläinten rehuna. Erityisesti vasikoiden maidonkorvikkeena. Lisäksi banaanijauhoa käytetään myös liiman valmistuksessa.
Mäkihypyn kesä-GP
Mäkihypyn kesä-GP (FIS Grand Prix Ski Jumping) on mäkihypyn kesäaikaan järjestettävä hyppykiertue, joka auttaa järjestäjien ja hyppääjien valmistautumista talvikauteen, ja jossa myös perinteisesti kokeillaan seuraavalle mäkihyppykaudelle luvassa olevia sääntömuutoksia.
FK Radnički Niš
Fudbalski klub Radnički eli FK Radnički Niš on jalkapalloseura Nišin kaupungista. Seura pelaa kaudella 2021–22 Serbian korkeimmalla sarjatasolla Serbian Superliigassa. Radnički on pelannut useita kertoja Euroopan sisäisissä kilpailuissa ollen parhaimmillaan välierissä UEFA-cupin kaudella 1981–1982.
Mäkihypyn kesä-GP
Perinteisesti avauskilpailu on hypätty Hinterzartenissa. Vuosina 1995, 2001 ja 2005–2009 kesä-GP-kiertueen kokonaisvoittaja on voittanut myös seuraavan talven maailmancupin kokonaiskilpailun.
Miesten kesä-GP:tä on hypätty vuodesta 1994 lähtien. Naiset saivat oman kiertueensa vuonna 2012.
Roberta Alma Anastase
pienoiskuva|Roberta AnasteseRoberta Alma Anastase (s. 27. maaliskuuta 1976 Ploiești) on romanialainen demokraattisen puolueen poliitikko. Hän istuu Euroopan parlamentissa Euroopan kansanpuolueen (kristillisdemokraatit) ja Euroopan demokraattien ryhmän jäsenenä.
Anastase aloitti Euroopan parlamentissa maansa liityttyä Euroopan unioniin vuoden 2007 alussa. Hän oli jäsenenä vuoden 2008 loppuun saakka.
Peter Nicolai Arbo
Peter Nicolai Arbo (18. kesäkuuta 1831 Buskerud – 14. lokakuuta 1892 Kristiania) oli norjalainen taidemaalari.
Arbo opiskeli Kööpenhaminan taideakatemiassa 1851–1852 sekä Düsseldorfissa 1852–1855 ja 1857–1858. Arbo sai paljon vaikutteita ranskalaiselta taidemaalari Jean-Louis-Ernest Meissonierilta, joka maalasi etenkin sotaan liittyviä maalauksia. Arbo perehtyi myös eläinten kuvaukseen. Useat hänen maalaustensa aiheet perustuvat historian tapahtumiin tai mytologiaan. Arbo maalasi myös monia muotokuvia. Hänen päätöitään ovat Åsgårdsreien (1872), Valkyrjer (1869) ja Karl XVs kroning (1882).
Carol Cleveland
Carol Cleveland (s. 13. tammikuuta 1942 Lontoo) on brittiläinen näyttelijä, joka on tunnettu erityisesti osuudestaan sketsisarjassa Monty Pythonin lentävä sirkus.
Cleveland syntyi Lontoossa. Hänen perheensä muutti Yhdysvaltoihin hänen ollessaan pieni, ja hän varttui Texasissa sekä Kaliforniassa. Perhe palasi takaisin Lontooseen vuonna 1960.
Cleveland esiintyi 30:ssa Monty Pythonin 45:stä jaksosta. Lisäksi hän esiintyi Python-elokuvissa (mm. Monty Pythonin hullu maailma) sekä muissa brittikomedioissa, muun muassa Spike Milliganin kanssa. Nykyään hän esittää omaa yhden hengen show'taan Carol Cleveland Reveals All.
Burrillville
Burrillville on kunta (town) Providencen piirikunnassa, Rhode Islandin osavaltiossa, Yhdysvalloissa. Vuoden 2010 väestönlaskennassa kunta asukasluku oli 15 955. Sen pinta-ala on 148 neliökilometriä, josta 143,9 neliökilometriä on maata ja 4,1 neliökilometriä vettä. Asukastiheys kaupungissa on 109,8 as./km²
Burrillville on nimetty rhodeislandilaisen senaattorin James Burrill nuoremman mukaan.
Jack Angel
Jack Angel (24. lokakuuta 1930 Modesto, Kalifornia – 19. lokakuuta 2021 ) oli yhdysvaltalainen ääninäyttelijä ja DJ.
Biografia
Jack Angel syntyi Modestossa, Kaliforniassa kreikkalaiselle isälle ja yhdysvaltalaiselle äidille. Hän kasvoi Berkeleyssä, Kaliforniassa ja halusi kouluikäisenä tulla kuvataiteilijaksi. Angel pyrki high schoolin jälkeen opiskelemaan Kalifornia College of Arts and Crafts kouluun, mutta ei päässyt sisään huonojen arvosanojen vuoksi. Sittemmin hän opiskeli Kalifornian College of Marinissa, kunnes lähti armeijaan. Sittemmin 1950-luvun lopulla hän opiskeli San Francison yliopistossa.
Ura
Angel on tehnyt äänityötä 1950-luvulta lähtien, johon hän päätyi armeijan kautta. Sittemmin palattuaan Korean jälkeisestä sodasta takaisin Yhdysvaltoihin hän pyrki elokuvanäyttelijäksi, mutta äitinsä oli tuhlannut poikansa opiskelurahat. Angel päätti tämän myötä muuttaa Kaliforniaan ja työskennellä radiossa kuultuaan DJ Don Sherwoodista. Hän päätyi opiskelemaan radioesiintymistä ja koulutuksen jälkeen hänen entinen luokkalainen sai hänelle DJ:n töitä radiosta. Tämän jälkeen Angel työskenteli DJ:nä kahdeksantoista vuotta radiokanavilla, kuten KYOS, KJAX, KJBS, KFI ja KMPC. Angel työskenteli myös televisiossa kuuluttajaäänenä, televisiomainosten äänenä, sekä elokuvien trailereiden. Angel oli myös pukujen suunnittelijana elokuvissa Suurkaupungin sudet (1961) ja One Man's Way (1963).
Vuonna 1969 Angel siirtyi työskentelemään ääninäyttelijäksi animaatioiden pariin. Uransa alku vaiheessa hän työskenteli Hanna-Barberan tuottamissa piirretyissä sivurooleissa. Näiden jälkeen Angel ryhtyi tekemään pelkästään äänirooleja saatuaan potkut radiosta. Angelin ensimmäiset merkittävät ääniroolit olivat 1970-luvun lopun Superystävät-piirrossarjan Haukkamies ja Salama, sekä 1980-luvun The Transformers, jossa hänellä oli useita rooleja, kuten Astrotrain, Ultra Magnus, Ramjet, Cyclonus ja Omega Supreme. Samaan aikaan Transformersin kanssa Angelilla oli useita rooleja Voltron: Defender of the Universe sarjassa, kuten Kuningas Zarkon ja komentaja Yurak. 1990-luvulla Angel teki äänirooleja myös Disneyn elokuviin ja päätyi tätä kautta Pixarin tuottamiin elokuviin. Angel on tehnyt ensimmäisestä elokuvasta Toy Story – leluelämää lähtien äänirooleja Pixarin elokuviin, kuten Ötökän elämää, Toy Story 2, Monsterit Oy, Autot ja Toy Story 3.
2000-luvulla Angel perusti oman äänitysstudion, jossa hän muun muassa opetti päätoimisesti ääninäyttelemistä.
Muuta
The Numbers sivuston mukaan Angel on esiintynyt 28 elokuvassa, joiden lipunmyynneistä on kertynyt yhteensä 3,3 miljardia dollaria. Tämän myötä hänet on listattu sijalle neljätoista kaikkien aikojen TOP 100 lippujenmyyntilistalla. Angel on myös 1990-luvun lipunmyyntilistalla yhdeksäs kolmellatoista elokuvalla, joista kertyi yhteensä 1,4 miljardia dollaria.
Yksityiselämä
Hän oli ensi kerran naimisissa Barbaran kanssa, josta Angel erosi vuonna 1980. Neljä vuotta myöhemmin hän meni naimisiin Arlene Thorntonin kanssa, joka omistaa oman agentuurinsa. Heillä on kolme lasta Leslie, Mitch ja Ron.
Holmium
thumb|left|Holmiumia Holmium on alkuaine, jonka kemiallinen merkki on Ho ja järjestysluku 67. Holmium on lantanoidien sarjaan kuuluva suhteellisen kova ja taipuisa hopeanvalkoinen metallinen harvinainen maametalli, joka on vakaa kuivassa ilmassa huoneenlämpötilassa. Tiheys on 8,795 g/cm3. Sulamispiste on 1 474 °C ja kiehumispiste 2 700 °C. Puhtaana holmium heijastaa valoa lähes yhtä hyvin kuin hopea, mutta se tummenee ilmassa nopeasti keltaiseksi holmium(III)oksidiksi Ho2O3.
Holmiumilla on suurin magneettinen permeabiliteetti kaikista luonnollisista alkuaineista ja sillä on myös muita epätavallisia magneettisia ominaisuuksia. Holmium on voimakkaasti paramagneettista yli −140 °C lämpötilassa. Tässä lämpötilassa metalli järjestyy antiferromagneettisesti ja edelleen lämpötilan laskiessa −254 °C:ssa sen magneettiset momentit kääntyvät niin että se saavuttaa ferrimagneettisen rakenteen.
Historia
Holmiumin, joka on saanut nimensä Tukholman latinankielisen nimen mukaan, löysivät Marc Delafontaine ja Jacques-Louis Soret vuonna 1878 spektristä. Hieman myöhemmin vuonna 1879 ruotsalainen kemisti Per Teodor Cleve riippumattomasti löysi alkuaineen oksidimuodossa ja nimesi sen kotikaupunkinsa mukaan. Ensimmäisenä puhdasta metallista holmiumia valmisti Otto Holmberg vuonna 1911.
Isotoopit
Kaiken luonnossa esiintyvän holmiumin muodostaa sen ainoa vakaa isotooppi holmium-165, mutta sille tunnetaan 35 radioisotooppia aina holmium-140:stä holmium-175:n saakka. Radioaktiivisista isotoopeista pysyvin on 163Ho, jonka puoliintumisaika on 4 570 vuotta. Seuraavaksi pysyvimmät ovat 166Ho puoliintumisajalla 26,8 tuntia ja 167Ho puoliintumisajalla 3,1 tuntia. Useimpien isotooppien puoliintumisajat ovat huomattavasti alle yhden minuutin. Holmiumin ydinisomeeri 166m1Ho on poikkeuksellinen: sen puoliintumisaika on peräti 1 133 vuotta. Holmiumilla on useita muitakin ydinisomeerejä. Isotoopeilla joiden massaluku on pienempi kuin pysyvällä 165Ho:llä, pääasiallinen hajoamistapa on elektronisieppaus kun taas raskaammilla se on beetahajoaminen.
Käyttö
Holmiumilla on suurin magneettinen permeabiliteetti kaikista luonnollisista alkuaineista ja sillä on myös muita epätavallisia magneettisia ominaisuuksia. Yttriumin kanssa seostettuna se muodostaa hyvin magneettisia seoksia. Magneettisten ominaisuuksiensa takia holmiumia on käytetty voimakkaimpien kestomagneettien materiaalina, tosin alkuainemuodossa olevan holmiumin poikkeavat magneettiset ominaisuudet tulevat esiin vain hyvin matalissa lämpötiloissa.
Holmiumilla on vain vähän käyttökohteita tutkimuksen ulkopuolella. Sitä on käytetty ydinreaktoreiden säätösauvoissa, lasereissa (ns. Ho:YAG) ja eräitä sen yhdisteitä keltaisena värjäysaineena lasituotteissa. Holmiumoksidia on käytetty kuumuutta kestävänä materiaalina joissain erityissovelluksissa.
Ho3+-ionia on käytetty katalyyttinä muuttamaan vedyn orto-muotoa para-muodoksi.
Käyttöturvallisuus ja myrkyllisyys
Suuret määrät holmiumsuoloja voivat olla elimistölle vaarallisia. Kuitenkin muiden harvinaisten maametallien tavoin holmiumin akuutti myrkyllisyys näyttäisi olevan suhteellisen vähäinen. Holmiumilla ei ole mitään tunnettua biologista roolia.
Rosny-sous-Bois
Rosny-sous-Bois ([ʁonisubwɑ] ) on Ranskan kunta Pariisin pohjoispuolen esikaupunkialueella noin 15 kilometriä Pariisin keskustasta itään. Noin 42 000 asukkaan kaupunki kuuluu Seine-Saint-Denis’nin departementtiin Île-de-Francen hallintoalueella.
Rosny-sous-Bois’ssa sijaitsee Pariisin itäisen esikaupunkivyöhykkeen toiseksi suurin ostoskeskus Rosny 2, jossa on suuri Carrefour-hypermarket ja Galeries Lafayette -tavaratalo.
Kunnassa on kaksi RER-junalinjan E asemaa, Rosny–Bois-Perrier ja Rosny-sous-Bois.
Rosny-sous-Bois’n naapurikunnat ovat pohjoisessa Bondy, koillisessa Villemomble, idässä Neuilly-Plaisance, etelässä Fontenay-sous-Bois, lännessä Montreuil ja luoteessa Noisy-le-Sec.
Jalkapallon naisten SM-sarjakausi 2005
Jalkapallon naisten SM-sarjakausi 2005 pelattiin 10 joukkueen kaksinkertaisena sarjana. Mestaruuden voitti HJK. Viimeiseksi sijoittunut Malmin Palloseura putosi suoraan Ykköseen ja toiseksi viimeinen joukkue Tampereen Ilves karsi sarjapaikasta Ykkösen FC Kuusysin kanssa. Ilves säilytti SM-sarjapaikkansa.
Kuwaitin naisten jääkiekkomaajoukkue
Kuwaitin naisten jääkiekkomaajoukkue edustaa Kuwaitia naisten kansainvälisissä jääkiekko-otteluissa. Joukkue koottin ensimmäistä kertaa vuonna 2007, mutta sen toiminta hiipui. Kuwaitin naisten maajoukkue osallistui ensimmäisen kerran naisten kansainväliseen turnaukseen lokakuussa 2017. Tuolloin maassa oli 443 rekisteröityä pelaajaa, joista naisten osuus oli 246 kiekkoilijaa. Miehiä oli vähemmän, vajaat sata.
Jalkapallon naisten SM-sarjakausi 2005
Sarjanousija kaudeksi 2005 oli FC Sport.
SM-nousukarsinta
Ilves säilytti SM-sarjapaikkansa yhteismaalein 8–3
Kuwaitin naisten jääkiekkomaajoukkue
Joukkue osallistui keväällä 2019 IIHF:n Women’s Challenge Cup of Asian 1. divisioonan kilpailuihin Abu Dhabissa Yhdistyneissä arabiemiirikunnissa. Syksyllä 2019 naisjääkiekkoilijoita oli runsaat 200. Naisten maajoukkueessa pelasi kolmoissiskokset, ja heidän lisäkseen joukkuueessa pelasi kaksi muuta heidän siskoaan.
Tammikuussa 2023 rekisteröityjä naisjääkiekkoilijoita oli 165, ja miehiä oli edelleen vähemmän, 130. Toisin kuin miesten maajoukkuetta, Kuwaitin naisten jääkiekkomaajoukkuetta ei ollut tuolloin sijoitettu maailmanrankingissa.
Khalkiope
Khalkiope oli kreikkalaisessa mytologiassa useamman eri naishahmon nimi.
Khalkiope, Kolkhiin prinsessa
Khalkiope oli Kolkhiin kuninkaan Aieteen tytär, Medeian sisar ja Friksoksen puoliso.